Αλεξάνδρα της Ελλάδας (1921-1993)

Η **Αλεξάνδρα της Ελλάδας και Δανίας** (25 Μαρτίου 1921 - 30 Ιανουαρίου 1993) του Οίκου του Γκλύξμπουργκ ήταν πριγκίπισσα της Ελλάδας και της Δανίας και μετέπειτα βασιλική σύζυγος της Γιουγκοσλαβίας.

## Βιογραφία

### Γέννηση
Γεννήθηκε πέντε μήνες μετά από το θάνατο του πατέρα της, Αλέξανδρου Α΄ των Ελλήνων, από τη μοργανατική χήρα του, Ασπασία Μάνου. Ο πατέρας του Αλέξανδρου, Κωνσταντίνος Α΄ της Ελλάδας, αποκαταστάθηκε στον ελληνικό θρόνο ένα μήνα μετά από το θάνατο του Αλεξάνδρου και επέστρεψε στην Ελλάδα από την εξορία.

### Πριγκίπισσα της Ελλάδας και της Δανίας
Η κυβέρνησή του θεώρησε τη σύντομη βασιλεία του Αλεξάνδρου ως Αντιβασιλεία, το οποίο σήμαινε ότι ο γάμος του Αλεξάνδρου, που έγινε χωρίς άδεια του πατέρα του, ήταν παράνομος, και η μεταθανάτια κόρη του ζεύγους, Αλεξάνδρα, παράνομη. Με εντολή της μητέρας του Αλεξάνδρου, βασίλισσας Σοφίας, τον Ιούλιο του 1922, ψηφίστηκε νόμος που επέτρεπε στο Βασιλιά να αναγνωρίζει την ισχύ γάμων μελών της βασιλικής οικογένειας που έγιναν χωρίς τη βασιλική συγκατάθεση, ακόμα και αναδρομικά, αλλά σε μη δυναστική βάση. Ο Κωνσταντίνος Α΄ εξέδωσε έπειτα ένα διάταγμα, στις 10 Σεπτεμβρίου 1922, λίγο πριν αναχωρήσει για την δεύτερη και τελευταία εξορία, αναγνωρίζοντας το γάμο του Αλεξάνδρου με την Ασπασία. Κατά συνέπεια, η Αλεξάνδρα έγινε νόμιμη θυγατέρα του Αλέξανδρου, σύμφωνα με τον ελληνικό νόμο, αλλά συνέχισε να στερείται το δικαίωμα της διαδοχής στο θρόνο, δικαίωμα που οι δυναστικές πριγκίπισσες απολάμβαναν από το σύνταγμα. Αποτέλεσμα, σε αυτή και τη μητέρα της, τους δόθηκε ο τίτλος «Α.Β.Υ. Πριγκίπισσα της Ελλάδας και της Δανίας».

Σαν κόρη της Ασπασίας και εγγονή του Πέτρου Μάνου και της Μαρίας Αργυροπούλου, ήταν το μόνο μέλος της βασιλικής οικογένειας της Ελλάδας που ήταν ελληνικής καταγωγής. Μέσω της μητέρας της καταγόταν, μεταξύ των άλλων, από Φαναριώτες Έλληνες από την Κωνσταντινούπολη. Όπως στις περισσότερες ευρωπαϊκές βασιλικές οικογένειες, η δυναστεία Γκλύξμπουργκ, στην οποία ο σύζυγός της ανήκε, ήταν δανικής καταγωγής.

### Βασίλισσα της Γιουγκοσλαβίας
150px|μικρογραφία|δεξιά|Ο τάφος της Αλεξάνδρας στο Τατόι.
Στις 20 Μαρτίου 1944, παντρεύτηκε τον Πέτρο Β΄ της Γιουγκοσλαβίας, ο οποίος ήταν εξόριστος στο Λονδίνο. Απέκτησαν ένα γιο, τον Αλέξανδρο, σημερινό διεκδικητή του σερβικού θρόνου. Η Αλεξάνδρα γέννησε τον Αλέξανδρο στη σουίτα Νο 212 του ξενοδοχείου *Κλάριτζις*, στο Λονδίνο. Η βρετανική κυβέρνηση ανακήρυξε τη σουίτα, κατά τη διάρκεια του τοκετού, γιουγκοσλαβικό έδαφος, προκειμένου να γεννηθεί ο διάδοχος σε πάτρια εδάφη. Η μοναρχία καταργήθηκε από τον Τίτο, τον Νοέμβριο του 1945 και το εξόριστο βασιλικό ζεύγος εγκαταστάθηκε στις Η.Π.Α..

Πέθανε σε ηλικία 71 ετών στις 30 Ιανουαρίου 1993, στο ανατολικό Σάσσεξ, στην Αγγλία, και ενταφιάστηκε στο Βασιλικό Κοιμητήριο του Τατοΐου. Στις 9 Μαΐου 2013, κατόπιν αιτήματος της οικογένειάς της, έγινε εκταφή των οστών της και μεταφορά τους στο Βελιγράδι, όπου ενταφιάστηκαν σε βασιλικό οικογενειακό τάφο.

## Πίνακας προγόνων

## Τίτλοι

μικρογραφία|δεξιά|150px|Ο θυρεός της Ελληνικής Βασιλικής Δυναστείας.

* 25 Μαρτίου 1921 – 20 Μαρτίου 1944: *Η Βασιλική Υψηλότητα* Πριγκίπισσα Αλεξάνδρα της Ελλάδας και της Δανίας
* 20 Μαρτίου 1944 – 29 Νοεμβρίου 1945: *Η Αυτής Μεγαλειότητα* Η Βασίλισσα της Γιουγκοσλαβίας
* 29 Νοεμβρίου 1945 – 30 Ιανουαρίου 1993: *Η Αυτής Μεγαλειότητα* Η Βασίλισσα Αλεξάνδρα της Γιουγκοσλαβίας
** *Τιμητικώς*: 29 Νοεμβρίου 1945 – 3 Νοεμβρίου 1970: *Η Αυτής Μεγαλειότητα* Η Βασίλισσα της Γιουγκοσλαβίας
** *Τιμητικώς*: 3 Νοεμβρίου 1970 – 30 Ιανουαρίου 1993: *Η Αυτής Μεγαλειότητα* Η Βασιλομήτωρ της Γιουγκοσλαβίας

### Τιμητικές διακρίσεις
*  Ελληνική Βασιλική Οικογένεια: Κυρία Μεγαλόσταυρου του Τάγματος των Αγίων Όλγας και Σοφίας
*  Οίκος των Καραγεώργεβιτς: Κυρία Μεγαλόσταυρου του Τάγματος του Αστέρος των Καραγεώργεβιτς
*  Οίκος των Καραγεώργεβιτς: Κυρία Μεγαλόσταυρου του Τάγματος του Λευκού Αετού
*  Οίκος των Καραγεώργεβιτς: Κυρία Μεγαλόσταυρου του Τάγματος του Αγίου Σάββα

## Παραπομπές


## Εξωτερικοί σύνδεσμοι
* 

|-

Κατηγορία:Πριγκίπισσες της Ελλάδας και της Δανίας
Αλεξάνδρα της Γιουγκοσλαβίας
Κατηγορία:Ελληνική Βασιλική Δυναστεία
Κατηγορία:Γιουγκοσλάβοι ευγενείς
Α
Κατηγορία:Οικογένεια Μάνου
Κατηγορία:Πριγκίπισσες της Δανίας